Zapisnik

27. sjednice Vijeća Mjesnog odbora Resnik održane 20. lipnja 2023., u prostorijama mjesne samouprave MO Resnik, s početkom u 18.00 sati

	NAZOČNI ČLANOVI VIJEĆA:
      Dominik Žibrat
      Vesna Humić
      Gordan Ribić
      Branka Genzić-Horvat
      Ivana Holjevac

Predsjedava Dominik Žibrat, predsjednik Vijeća.

Zapisnik vodi: Dominik Žibrat, predsjednik Vijeća Mjesnog odbora Resnik.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 27. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Dominik Žibrat, otvara raspravu o zapisniku s 26. sjednice Vijeća Mjesnog odbora Resnik. 
S obzirom da nema primjedbi Vijeće jednoglasno usvaja zapisnik s 26. sjednice. 
  Na prijedlog predsjednika Vijeće jednoglasno utvrđuje


DNEVNI RED

1. Utvrđivanje prioritetnih komunalnih aktivnosti na području MO Resnik za donošenje Plana komunalnih aktivnosti Gradske četvrti Peščenica – Žitnjak za 2024.
1. Aktualna komunalna problematika. 
1. Razno: izvješća, pitanja i  prijedlozi.

 Ad 1.) Utvrđivanje prioritetnih komunalnih aktivnosti na području MO Resnik za donošenje Plana komunalnih aktivnosti Gradske četvrti Peščenica-Žitnjak.

Predsjednik Vijeća, Dominik Žibrat izvješćuje vijećnike da trebaju donijeti prioritete komunalnih aktivnosti za donošenje Plana komunalnih aktivnosti Gradske četvrti Peščenica-Žitnjak za 2024. 
Otvara raspravu.
U raspravi sudjeluju svi vijećnici te jednoglasno donose 

Z A K L J U Č A K  

[bookmark: _Hlk129851635]o prijedlogu prioriteta komunalnih aktivnosti na području MO Resnik za donošenje Plana komunalnih aktivnosti Gradske četvrti Peščenica-Žitnjak

1. Vijeće Mjesnog odbora Resnik daje prijedlog prioriteta komunalnih aktivnosti na području MO Resnik za donošenje Plana komunalnih aktivnosti Gradske četvrti Peščenica-Žitnjak, donesen na 27. sjednici  i to kako slijedi:
· DV Jabuka – rekonstrukcija dječjeg igrališta (po projektu iz 2023.).
· II. Resnik – izgradnja nogostupa (po projektu iz 2023.).

2. Ovaj zaključak dostavit će se Vijeću Gradske četvrti Peščenica-Žitnjak na daljnje postupanje.

Ad 2.) Aktualna komunalna problematika.

Predsjednik Vijeća Dominik Žibrat izvještava nazočne vijećnike da je pristigao zahtjev građana za izmicanje uspornika prometa u ulici I. Resnik kod kbr. 137D.  Napominje da se građani žale na pozicionirane uspornike prometa jer im isti otežavaju ulazak u njihovo dvorište.
Otvara raspravu.
Nakon kratke rasprave Vijeće jednoglasno donosi sljedeći

Z a k l j u č a k  
o izmještanju uspornika prometa u ulici I. Resnik 137D i 139

Vijeće Mjesnog odbora Resnik na temelju dopisa građana predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak: 

· izmještanja uspornika prometa u ulici I. Resnik 137D i 139 na lokaciju I. Resnik između kbr. 120 i 137D.
· dopis građana i izvadak iz geoportala u prilogu.
· ovaj zaključak dostavlja se Vijeću Gradske četvrti na postupanje.
Predsjednik Vijeća Dominik Žibrat napominje vijećnicima da je stigao još jedan dopis građana u kojem traže popravak šahta u ulici I. Resnik kod kbr. 88D. Ukazuje vijećnicima da ne treba pisati zaključak već da će se dopis poslati mail-om na Gradsku četvrt Peščenica-Žitnjak koja će isti 	proslijediti nadležnim institucijama.

Ad 3.) Razno: izvješća, pitanja i prijedlozi.
Budući da više nije bilo pitanja, niti prijedloga, predsjednik Vijeća Mjesnog odbora Resnik završava sjednicu.
Dovršeno u 19.00 sati.

KLASA: 024-08/23-03/1292
URBROJ: 251-13-11-11/006-23-3
Zagreb, 28. lipnja 2023.

Zapisnik sastavio:

Dominik Žibrat

Predsjednik Vijeća Mjesnog odbora
Resnik          Dominik Žibrat

